ניר מאיר

ניר מאיר (נולד ב-8 באוגוסט 1956) היה מזכ"ל התנועה הקיבוצית בין השנים 2015-2024. ניר מאיר נולד בקבוצת שילר כדור שלישי בקיבוץ למרים ואריה מאיר, ולו שתי אחיות. אביו אריה מאיר נהרג ביום הראשון של מלחמת ששת הימים במהלך הקרבות ברצועת עזה. לאחר מותו עוטר בצל"ש, וב-1973 הומר הצל"ש לעיטור העוז על מעשיו של אביו בעת הקרב. את התעודה קיבל ניר מאיר בשם אביו מיצחק רבין, שהיה הרמטכ"ל במלחמת ששת הימים. לאחר סיום לימודיו התיכוניים, יצא מאיר לשנת שירות במסגרת גרעין עודד בשלומי. הוא התגייס לחיל השריון והוכשר כמפקד טנק. בהמשך סיים קורס קצינים והגיע עד לדרגת סגן-אלוף במילואים. שימש בתפקידים שונים בקיבוצו: חבר מזכירות הקיבוץ, מרכז הפרדס ומרכז המשק, רכז הקרקעות, ויו"ר ההנהלה הכלכלית של הקיבוץ. מאיר, כלכלן בהכשרתו, מילא שורה של תפקידים בתנועה הקיבוצית: בשנים 2011 - 2015 כיהן כיו"ר התאחדות הארגונים הכלכליים בקיבוצים. בנוסף שימש כיו"ר ברית פיקוח, ויו"ר אחזקות תנובה של התנועה הקיבוצית. שימש כדירקטור בארגונים שונים:מועצת החלב, מועצת הלול, איגוד התעשייה הקיבוצית, הקרן הקיימת לישראל ועוד. בשנת 2002 הקים את חברת ק.מ.ה (קבוצת מנהלים הטרוגנית) המתמחה בניהול וליווי קיבוצים. בין כלל הקיבוצים שליוותה החברה שימש מאיר כיו"ר בתשעה קיבוצים. ב-2015, בעקבות פרישתו של מזכ"ל התנועה איתן ברושי ובחירתו לכנסת, נבחר מאיר להחליפו לאחר שגבר בסיבוב הראשון על ארבעה מתמודדים נוספים, וקיבל 45% מן הקולות. לאחר בחירתו למזכ"ל, נבחר מאיר למזכיר מחוז הקיבוצים במפלגת העבודה. כמזכ"ל התנועה הקיבוצית התנגד מאיר לקולות שקראו לבטל כנס של התנועה ברמת הגולן לרגל חמישים שנות התיישבות, שעל פי המתנגדים לכנס הגולן הוא שטח כבוש. בבחירות שהתקיימו בשנת 2019, לראשות התנועה, נבחר לכהונה נוספת של ארבע שנים. הוא זכה ב-55% מקולות הבוחרים. בתפקידו בתנועה הקיבוצית כרכז הקרקעות פעל מאיר בתחילת המאה הנוכחית, לניטרול השפעות בג"ץ הקרקעות 244/00 ומניעת יישום הכרעת בית המשפט לגבי "צדק חלוקתי" בכל הקשור להקצאת קרקע ביֶתֶר לאגודות קיבוציות. מאיר קידם רבות סדרה של תקנות במינהל מקרקעי ישראל שהפכו את הכרעת הבג"ץ לאות מתה. מאיר לא התמודד בבחירות לראשות התנועה הקיבוצית בפברואר 2024, והוחלף על ידי ליאור שמחה שנבחר במקומו. מאיר נשוי ואב לארבעה ומתגורר בקבוצת שילר. בנוסף הבן שלו נדב מאיר הוא מ"מ לוחם בגדוד 50 של חטיבת הנח"ל מדיה וקבצים בנושא ניר מאיר בוויקישיתוף גיורא מסד, קיבוצים זקפו ראש בקמה, באתר mynet (כפי שנשמר בארכיון האינטרנט), 31 בדצמבר 2008 נחמן גלבוע, ניר מאיר: "לאפשר לכל קיבוץ להתנהג כרצונו", באתר mynet‏ קיבוץ, 29 ביולי 2015 שובל גבע, ניר מאיר: שטייניץ דואג רק לטייקוני הגז, באתר mynet‏ קיבוץ, 23 בפברואר 2017 גילי מלניצקי, תשכחו מבתים צמודי קרקע: "הקיבוצים יעברו לרבי קומות", באתר TheMarker‏, 22 בפברואר 2019 מירב מורן, "אני שמח להירשם כמי שהפר את הברית ההיסטורית בין הקיבוצים לשמאל", באתר הארץ, 15 בפברואר 2024 ענת מידן | אביגיל עוזי, "אבא הסביר לי שהוא הולך למלחמה, ושלא ברור אם יחזור", באתר ynet, 15 ביוני 2017 ניר מאיר, באתר שילר-נט שירות כלכליסט, מזכ"ל התנועה הקיבוצית הבא: ניר מאיר, באתר כלכליסט, 24 ביוני 2015 קרני עם-עד, ניר מאיר נבחר למזכיר התנועה הקיבוצית, באתר mynet‏ קיבוץ, 24 ביוני 2015 ניר מאיר נבחר כיו"ר מחוז הקיבוצים במפלגת העבודה, באתר הקיבוצים, 31 באוגוסט 2015 יאיר קראוס, "שטח כבוש": חברי קיבוצים נגד ועידה בגולן, באתר nrg‏, 24 במרץ 2017 נחמן גלבוע, הבחירות למזכ"ל התנועה הקיבוצית: ניר מאיר נבחר לקדנציה שנייה, באתר mynet‏ קיבוץ, 18 בדצמבר 2019 משה ליכטמן, ‏"אם הבן שלי חוזר לקיבוץ - מתפנה דירה בתל-אביב", באתר גלובס, 17 באוקטובר 2016 מאיה רונן, ‏ליאור שמחה נבחר לתפקיד מזכ"ל התנועה הקיבוצית, באתר דבר העובדים בארץ ישראל, 14 בפברואר 2024